
32. sjednice Vijeća Gradske četvrti Brezovica, 
održane 30. studenoga 2023. (četvrtak) u sjedištu Gradske četvrti Brezovica,
 Brezovička cesta 100, s početkom u 17,30 sati.


Nazočni članovi Vijeća Gradske četvrti Brezovica: 
Tomislav Cavrić, Ivan Pucko, Irena Borovina, Zdravko Harmicar, Vladimir Iviček, Zlatko Katulić, Ivica Kovačić, Ivica Mavračić, Marina Pucević i Nenad Žugaj.

Nenazočni članovi Vijeća Gradske četvrti Brezovica:
Srećko Tatar.

Nazočni službenici Gradskog ureda za mjesnu samoupravu, promet, civilnu zaštitu i sigurnost:
Petar Vukelić i Lidija Špišić.

Sjednicu otvara Tomislav Cavrić, predsjednik Vijeća Gradske četvrti Brezovica i pozdravlja članove Vijeća. 
Konstatira da sjednici nazoči 10 od 11 članova Vijeća te da su stečeni uvjeti za raspravu i pravovaljano odlučivanje.
Prije utvrđivanja dnevnog reda, predsjednik otvara raspravu o zapisniku 31. sjednice.
Budući da nema primjedaba na zapisnik, predsjednik predlaže usvajanje zapisnika. 
Vijeće je jednoglasno (10 „za“) usvojilo zapisnik 31. sjednice.
Predsjednik konstatira da su članovi Vijeća primili prijedlog dnevnog reda i materijale. Pita ima li prijedloga za dopunu.
Budući da nema prijedloga za dopunu, daje prijedlog dnevnog reda na glasovanje. 
Vijeće je jednoglasno (10 „za“) usvojilo 

dnevni red:     

1. Prijedlog zaključka o usvajanju Prijedloga izmjene Programa održavanja komunalne 
    infrastrukture na području Gradske četvrti Brezovica u 2023.
2. Prijedlog zaključka o usvajanju Prijedloga Programa održavanja komunalne infrastrukture 
    na području Gradske četvrti Brezovica u 2024.
3. Prijedlog zaključka o davanju mišljenja na Prijedlog proračuna Grada Zagreba za 2024. i 
    projekcije za 2025. i 2026., Prijedlog odluke o izvršavanju Proračuna Grada Zagreba za 
    2023., Prijedlog plana uravnoteženja proračuna Grada Zagreba za razdoblje od 2023. do 
    2025., Prijedlog odluke o izvršavanju Proračuna Grada Zagreba za 2024., prijedloge 
    programa javnih potreba po djelatnostima, prijedloge programa radova, prijedloge 
    programa financiranja udruga po područjima u 2024.
4. Prijedlog zaključka o davanju mišljenja na Prijedlog Programa građenja komunalne 
    infrastrukture na području Grada Zagreba u 2024.
5. Prijedlog zaključka o davanju mišljenja na Prijedlog Programa održavanja javnih 
    prometnih površina, građevina i uređaja javne namjene, javne rasvjete te izvanrednog 
    održavanja nerazvrstanih cesta na području Grada Zagreba u 2024.
6. Prijedlog zaključka o produljenju zakupa prostora za rad Vijeća Mjesnog odbora 
    Kupinečki Kraljevec II.
7. Pitanja, prijedlozi i obavijesti

       
Ad 1)  Prijedlog zaključka o usvajanju Prijedloga izmjene Programa održavanja komunalne infrastrukture na području Gradske četvrti Brezovica u 2023.

            Predsjednik Vijeća, Tomislav Cavrić konstatira da su članovi Vijeća primili Prijedlog zaključka u pisanom obliku. Otvara raspravu.
           Budući da se nitko ne javlja za riječ, Prijedlog daje na glasovanje.            
Vijeće je jednoglasno (10 „za“) donijelo

Z A K LJ U Č A K
o usvajanju Prijedloga izmjene Programa održavanja komunalne infrastrukture na području Gradske četvrti Brezovica u 2023.

1. Vijeće Gradske četvrti Brezovica razmotrilo je i utvrdilo Prijedlog izmjene Programa održavanja komunalne infrastrukture Gradske četvrti Brezovica u 2023., što ga je izradio Gradski ured za mjesnu samoupravu, promet, civilnu zaštitu i sigurnost.
2. Vijeće predlaže Gradskoj skupštini Grada Zagreba da razmotri Prijedlog i donese Izmjene Programa, u predloženom tekstu.
3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad 2) Prijedlog zaključka o usvajanju Prijedloga Programa održavanja komunalne 
           infrastrukture na području Gradske četvrti Brezovica u 2024.

       Predsjednik Vijeća, Tomislav Cavrić konstatira da su članovi Vijeća primili Prijedlog zaključka u pisanom obliku, obrazlaže isti te otvara raspravu. 
       Budući da se nitko ne javlja za riječ, Prijedlog Programa daje na glasovanje.
 Vijeće je jednoglasno (10 „za“) donijelo


Z A K LJ U Č A K
o usvajanju Prijedloga Programa održavanja komunalne infrastrukture na području Gradske četvrti Brezovica u 2024.

1. Vijeće Gradske četvrti Brezovica razmotrilo je i utvrdilo Prijedlog Programa održavanja komunalne infrastrukture na području Gradske četvrti Brezovica u 2024., što ga je izradio Gradski ured za mjesnu samoupravu, promet, civilnu zaštitu i sigurnost.
2. Vijeće predlaže Gradskoj skupštini Grada Zagreba da razmotri Prijedlog i donese Program, u predloženom tekstu.
3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad 3) Prijedlog zaključka o davanju mišljenja na Prijedlog proračuna Grada Zagreba za 
          2024. i projekcije za 2025. i 2026., Prijedlog odluke o izvršavanju Proračuna Grada 
          Zagreba za 2023., Prijedlog plana uravnoteženja proračuna Grada Zagreba za 
          razdoblje od 2023. do 2025., Prijedlog odluke o izvršavanju Proračuna Grada 
          Zagreba za 2024., prijedloge programa javnih potreba po djelatnostima, prijedloge    
          programa radova, prijedloge programa financiranja udruga po područjima u 2024.

         Predsjednik Vijeća, Tomislav Cavrić konstatira da su članovi Vijeća primili Prijedlog zaključka sa prilozima u pisanom obliku, obrazlaže isti te otvara raspravu. 
         Budući da se nitko ne javlja za riječ, Prijedlog zaključka daje na glasovanje.
Vijeće je jednoglasno (10 „za“) donijelo

ZAKLJUČAK 
o davanju mišljenja na Prijedlog proračuna Grada Zagreba za 2024. i projekcije za 2025. i 2026., Prijedlog odluke o izvršavanju Proračuna Grada Zagreba za 2023., Prijedlog plana uravnoteženja proračuna Grada Zagreba za razdoblje od 2023. do 2025., Prijedlog odluke o izvršavanju Proračuna Grada Zagreba za 2024., prijedloge programa javnih potreba po djelatnostima, prijedloge programa radova, prijedloge programa financiranja udruga po područjima u 2024.

 
1. Vijeće je razmotrilo Prijedlog proračuna Grada Zagreba za 2024. i projekcije za 2025. i 2026., Prijedlog odluke o izvršavanju Proračuna Grada Zagreba za 2023., Prijedlog plana uravnoteženja proračuna Grada Zagreba za razdoblje od 2023. do 2025., Prijedlog odluke o izvršavanju Proračuna Grada Zagreba za 2024., prijedloge programa javnih potreba po djelatnostima, prijedloge programa radova, prijedloge programa financiranja udruga po područjima u 2024.

2. Vijeće je suglasno s prijedlozima iz točke 1. zaključka.

3. Ovaj se zaključak dostavlja Stručnoj službi Gradske uprave.



Ad 4) Prijedlog zaključka o davanju mišljenja na Prijedlog Programa građenja 
          komunalne infrastrukture na području Grada Zagreba u 2024.

         Predsjednik Vijeća, Tomislav Cavrić konstatira da su članovi Vijeća primili Prijedlog zaključka sa prilozima u pisanom obliku, obrazlaže isti te otvara raspravu. 
        Članica Vijeća, Marina Pucević obrazlaže potrebu uvrštenja akcije „izgradnja nogostupa u ulici Vicebani-Mataki i Janječići” u Prijedlog zaključka. Marina Pucević podnosi amandman na Prijedlog zaključka te predlaže da točka 2. Prijedloga zaključka glasi:
“2. Vijeće Gradske četvrti daje pozitivno mišljenje na dostavljeni Prijedlog Programa komunalne infrastrukture na području Grada Zagreba u 2024. uz primjedbu i traženja da se u isti uvrsti sljedeći prijedlog:
- izgradnja nogostupa u ulici Vicebani-Mataki i Janječići.”
Predsjednik Vijeća, Tomislav Cavrić daje amandman na glasovanje.
Vijeće je većinom glasova (7 „za“ i 3 „suzdržana“) usvojilo amandman te predsjednik Vijeća konstatira da amandman postaje sastavni dio Prijedloga zaključka. 
Prijedlog zaključka daje na glasovanje.
Vijeće je jednoglasno (10 „za“) donijelo       


ZAKLJUČAK
o davanju mišljenja na Prijedlog Programa građenja komunalne infrastrukture na području Grada Zagreba u 2024.

 
1. Stručna služba Gradske uprave je zatražila mišljenje vijeća gradskih četvrti na dostavljeni Prijedlog Programa građenja komunalne infrastrukture na području Grada Zagreba u 2024.

2. Vijeće Gradske četvrti daje pozitivno mišljenje na dostavljeni Prijedlog Programa komunalne infrastrukture na području Grada Zagreba u 2024. uz primjedbu i traženja da se u isti uvrsti sljedeći prijedlog:
- izgradnja nogostupa u ulici Vicebani-Mataki i Janječići.
   
3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo i komunalne poslove.
      
Ad 5) Prijedlog zaključka o davanju mišljenja na Prijedlog Programa održavanja javnih 
          prometnih površina, građevina i uređaja javne namjene, javne rasvjete te 
          izvanrednog  održavanja nerazvrstanih cesta na području Grada Zagreba u 2024.

      Predsjednik Vijeća, Tomislav Cavrić konstatira da su članovi Vijeća primili Prijedlog zaključka sa prilozima u pisanom obliku. Prijedlog bi se dopunio akcijom “izrada projektne dokumentacije za izgradnju mosta u ulici Mokrice”. Obrazlaže Prijedlog te otvara raspravu.        
       Budući da se nitko ne javlja za riječ, Prijedlog zaključka sa dopunom daje na glasovanje.
 Vijeće je jednoglasno (10 „za“) donijelo

ZAKLJUČAK
o davanju mišljenja na Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.

 
1. Stručna služba Gradske uprave je zatražila mišljenje vijeća gradskih četvrti na dostavljeni Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.

2. Vijeće daje pozitivno mišljenje na dostavljeni Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. uz primjedbu i traženja da se u isti uvrsti sljedeći prijedlog:
- rekonstrukcije mosta u Obreškoj ulici
- stručni nadzor nad rekonstrukcijom mosta u Obreškoj ulici
- izrada projektne dokumentacije za izgradnju mosta u ulici Mokrice.
   
3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo i komunalne poslove.

                                                                                                            
 Ad 6) Prijedlog zaključka o produljenju zakupa prostora za rad Vijeća Mjesnog odbora
           Kupinečki Kraljevec II.

           Predsjednik Vijeća, Tomislav Cavrić konstatira da su članovi Vijeća primili Prijedlog zaključka sa prilozima u pisanom obliku, obrazlaže isti, informira članove Vijeća da je sutra otvorenje stalnog dežurstva DVD-a Kupinečki Kraljevec te otvara raspravu. 
          Budući da se nitko ne javlja za riječ, Prijedlog zaključka daje na glasovanje.
          Vijeće je jednoglasno (10 „za“) donijelo



ZAKLJUČAK
o produljenju zakupa prostora za
rad Vijeća Mjesnog odbora Kupinečki Kraljevec II.


1. Vijeće je razmotrilo zamolbu Vijeća Mjesnog odbora Kupinečki Kraljevec II. za produljenje zakupa prostora za rad Mjesnog odbora Kupinečki Kraljevec II. te ponudu Dobrovoljnog vatrogasnog društva Kupinečki Kraljevec za zakup prostora, na adresi Matički 27, 10257 Brezovica.

2. Vijeće je suglasno sa zamolbom Vijeća Mjesnog odbora Kupinečki Kraljevec II. te ponudom Dobrovoljnog vatrogasnog društva Kupinečki Kraljevec za produljenje zakupa prostora za rad Vijeća Mjesnog odbora Kupinečki Kraljevec II.
  
3. Zakup će se produljiti na period od 6 mjeseci, od 1. prosinca 2023. do 31. svibnja 2024., sukladno ponudi iz točke 2. zaključka, koja je njegov sastavni dio.  

4. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad 7) Obavijesti, pitanja i prijedlozi            
       
         Predsjednik Vijeća, Tomislav Cavrić informira članove Vijeća da je danas imao sastanak s ravnateljem Zavoda za prostorno uređenja Grada Zagreb na temu rane participacije građana prilikom donošenje urbanističkih planova uređenja. Na sastanku je dogovoreno da će se organizirati tribina po pitanju donošenja UPU Desprim, UPU SRC Brezovica i UPU Zadvorsko. 
        Potpredsjednik Vijeća, Ivan Pucko pita što je sa zemljištem koje se nalazi nasuprot UPU Zadvorsko, uz Brezovičku cestu.
        Predsjednik Vijeća, Tomislav Cavrić predlaže da građani dođu na tribinu te postave upit predstavnicima Zavoda.
        Članica Vijeća, Marina Pucević napominje da se UPU radi za neizgrađeno građevinsko zemljište.
       Predsjednik Vijeća, Tomislav Cavrić informira članove Vijeća o prijedlogu Vijeća Mjesnog odbora Odranski Strmec i traženju građana za postavljanje uzdignute plohe na Strmečkoj cesti. Iznosi da je njegov stav da se uzdignute plohe ne postavljaju na glavnim prometnicama, osobito na prometnicama koje imaju nogostup te da želi čuti mišljenje članova Vijeća Gradske četvrti Brezovica prije nego navedenu temu uvrsti na sjednicu. Otvara raspravu.
      Član Vijeća, Zlatko Katulić iznosi da je osobno protiv postavljanja uzdignutih ploha, no stav građana i Vijeća Mjesnog odbora bi uvažio te dodaje da bi trebalo sazvati zbor građana po pitanju rješavanja navedene problematike.
     Članica Vijeća, Marina Pucević iznosi da se slaže s izlaganjem Zlatka Katulića te navodi da bi Vijeće Gradske četvrti trebalo uvažavati volju građana.
     Predsjednik Vijeća, Tomislav Cavrić je mišljenja da je većina građana protiv postavljanja uzdignutih ploha, no oni se mjesnoj samoupravi ne obraćaju pisanim putem. Također informira članove Vijeća o nastojanjima Gradskog ureda za mjesnu samoupravu, promet, civilnu zaštitu i sigurnost da se postavljanje kamera financira iz Proračuna Grada Zagreba. Mišljenja je da su kamere najbolje rješenje za smirivanje prometa za sve sudionike u prometu.
     Vladimir Iviček se slaže s predsjednikom Vijeća te iznosi da podržava postavljanje kamera za nadzor prometa.
     Član Vijeća, Ivica Kovačić navodi da je protiv postavljanja uzdignutih ploha te napominje da prometnice koriste i drugi građani, a ne samo stanovnici pojedinih ulica ili dijelova ulice.

/Irena Borovina napustila je sjednicu u 18:30./ 

     Ivica Mavračić podsjeća da su djelatnici hitne pomoći Vijeću Gradske četvrti Brezovica izložili probleme koje im uzrokuju uzdignute plohe te da bi i te informacije treba uzeti u obzir prilikom donošenja zaključaka po navedenoj temi. 
    Predsjednik Vijeća, Tomislav Cavrić  zahvaljuje članovima Vijeća na raspravi.
    Predsjednik Vijeća, Tomislav Cavrić informira članove Vijeća da ga je nova pomoćnica pročelnika Gradskog ureda za mjesnu samoupravu, promet, civilnu zaštitu i sigurnost, Aleksandra Grubić Jureško kontaktirala vezano uz rješavanje problematike prostora mjesne samouprave u Odranskom Obrežu. 
      Potpredsjednik Vijeća, Ivan Pucko pita što je s nasipavanjem poljskih puteva.
      Voditelj Područnog odsjeka, Petar Vukelić odgovara da će Vijeće dobiti pisani odgovor Gradskog ureda za mjesnu samoupravu, promet, civilnu zaštitu i sigurnost.
       Ivica Mavračić upoznaje članove Vijeća o deponiranju autootpada na privatnom zemljištu u ulici Derdići te da građani traže da se ispita ima li taj deponij dozvolu budući da ugrožava okolna poljoprivredna zemljišta.
          Budući da se nitko ne javlja za riječ, predsjednik, Tomislav Cavrić zahvaljuje članovima Vijeća na radu te zaključuje 32. sjednicu  Vijeća Gradske četvrti Brezovica.

  
          Dovršeno u 18,35 sati.
            Zapisnik izradila:
                Lidija Špišić



   KLASA: 024-08/22-002/298
   URBROJ: 251-13-11-8/005-23-2
   Brezovica, 30. studenoga 2023.



                                                                                                           Predsjednik
                                                                                                    Vijeća Gradske četvrti
                                                                                                              Brezovica

                                                                                       Tomislav Cavrić, mag.ing.el.techn.inf.

	Izvješće o glasanju na 32. sjednici Vijeća Gradske četvrti Brezovica
 30. studenoga 2023.

	
	
	
	
	
	
	
	

	
Članovi Vijeća
	Točka 
1.
	Točka 2.
	Točka 3.
	Točka
 4.
	
Točka 
5.
	Točka
 6.

	IRENA BOROVINA
	+
	+
	+
	+
	+
	+

	TOMISLAV CAVRIĆ
	+
	+
	+
	+
	+
	+

	ZDRAVKO HARMICAR
	+
	+
	+
	+
	+
	+

	VLADIMIR IVIČEK
	+
	+
	+
	+
	+
	+

	ZLATKO KATULIĆ
	+
	+
	+
	+
	+
	+

	IVICA KOVAČIĆ
	+
	+
	+
	+
	+
	+

	IVICA MAVRAČIĆ
	+
	+
	+
	+
	+
	+

	MARINA PUCEVIĆ
	+
	+
	+
	+
	+
	+

	IVAN PUCKO
	+
	+
	+
	+
	+
	+

	SREĆKO TATAR
	
	
	
	
	
	

	NENAD ŽUGAJ
	+
	+
	+
	+
	
	+



*  ZA=  +	
    PROTIV=  -
    SUZDRŽAN=  0	
    NIJE PRISUTAN= prekrižiti ime	




